**Упутство за израду Водича кроз Нацрт одлуке о буџету ЈЛС - Mодел намењен локалној управи за коришћење у представљању Нацрта одлуке о буџету јавности**

Садржај

[1. Увод 5](#_Toc525509853)

[2. Како прилагодити пример Водича за потребе Ваше ЈЛС? 6](#_Toc525509854)

[3. Наредни корак 10](#_Toc525509855)

[4. Прилози: 10](#_Toc525509856)

[Прилог 1 - Пример Водича кроз Нацрт одлуке о буџету 10](#_Toc525509857)

[Прилог 2 – Помоћни Excel документ за израду графичких приказа 10](#_Toc525509858)

Прилог 3 - Упитник за грађане/јавност у оквиру Јавне расправе о Нацрту одлуке о буџету………10

# Увод

Одговорност и отвореност јавне управе на свим нивоима представља стандард модерних демократских друштава и један од циљева којима је Република Србија посвећена у складу са националном Стратегијом реформе јавне управе[[1]](#footnote-1), али и као учесница међународних аранжмана који се односе на јавну управу и јавне финансије[[2]](#footnote-2). Знaчaj jaвнoг диjaлoгa o упрaвљaњу jaвним финaнсиjaмa у овом контексту је изразит, а један од инструмената реализације овог дијалога јесте и укључивање грађана/заинтересоване јавности у буџетски процес кроз јавне расправе о Нацрту одлуке о буџету као и касније кроз публиковање грађанских водича кроз усвојене буџете.

Имајући у виду дa сe нajвeћи дeo буџeтских срeдстaвa прикупљa крoз нaплaту пoрeзa, локална власт/управа треба дa грaђaнимa нa jeднoстaвaн и рaзумљив нaчин пружи инфoрмaциje o прикупљaњу и трoшeњу тoг нoвцa. Поред тога, у складу са Законом о локалној самоуправи, предвиђено је обавезно спровођење јавне расправе о инвестиционом делу Одлуке о буџету ЈЛС. То значи да ЈЛС, почев од припреме буџета за 2019. годину, треба да спроводе јавну расправу минимално о овим инвестиционим аспектима буџета, и то најкасније у поступку припреме и утврђивања Нацрта одлуке о буџету за наредну односно буџетску годину. Пратећи постојеће добре праксе у ЈЛС, односно иницијативе за њихово унапређење које је СКГО прикупила од својих чланица и партнерских организација, СКГО је на становишту да градови и општине треба да спроводе јавну расправу о комплетном Нацрту одлуке о буџету, као и да раније у току године треба да организују и јавну расправу, или бар консултације већ у погледу Нацрта Плана јавних инвестиција ЈЛС.

Унапређивање укључивања јавности и партиципативности процеса буџетирања пре усвајања коначних одлука, јесте квалитативан аспект отварања управе. Благовремено представљање Нацрта одлуке о буџету је важан корак у том правцу, јер подразумева и могућност да заинтересована јавност доносиоцима одлука пружи повратне информације пре усвајања буџета. У том смислу, СКГО је израдила овај модел Водича кроз Нацрт одлуке о буџету, који ЈЛС могу да користе у и процесу јавне расправе, кроз постављање на интернет презентацији ЈЛС, представљање на састанцима организованим у оквиру јавне расправе итд.

Наравно, укључивање јавности у буџетски процес подразумева и друге могућности интеракције које треба да буду на располагању континуирано током буџетске/календарске године, те локалне самоуправе охрабрујемо да прогресивно усвајају добре праксе партиципативног буџетирања. У том смислу и СКГО припрема и друге моделе и инструкције које препоручујемо и стављамо на располагање градовима и општинама.

Водич кроз Нацрт одлуке о буџету ЈЛС представља само **пример** **структуре** приказивања најважнијих информација у процесу израде и усвајања буџета као и планиране расподеле средстава које су од интереса за грађане. Као такав, овај модел је **подложан променама** и прилагођавању од стране локалне самоуправе у складу са потребама. Ово се односи и на формат за представљање Нацрта одлуке о буџету – у примеру/моделу који дајемо, определили смо се за представљање у форми презентације (Power Point), али локалне самоуправе по сопственој процени и потребама могу да промене формат (нпр. у word документ), измене и обогате графику, унесу додатне информације од интереса за јавност итд.

# Како прилагодити пример Водича за потребе Ваше ЈЛС?

У наставку документа дато је појашњење на који начин можете прилагодити пример Водича кроз Нацрт одлуке о буџету (Прилог 1 документ у Power Point формату) за потребе своје ЈЛС. Појашњење је дато за сваки слајд у презентацији укључујући и коришћење помоћног документа (Прилог 2 документ у Excel формату) за израду графичких приказа, а важи и општа напомена да на свим слајдовима треба да водите рачуна да исправите навођење града односно општине у зависности од тога о којој се ЈЛС ради.

**Слајд 1** – У горњем десном углу неопходно је да додате грб ЈЛС и да уместо ххх напишете име ЈЛС.

**Слајд 2** – Неопходно је свуда заменити xxxx именом ЈЛС и уписати годину за коју се представља нацрт одлуке о буџету.

**Слајд 3** – Неопходно је да проверите да ли су листе директних и индиректних буџетских корисника као и листа корисника јавних средстава исправне и релевантне за Вашу ЈЛС. У сваком случају, пожељно је да конкретно наведете називе локалних институција како би оне биле препознатљиве читаоцима.

**Слајд 4** – У петом пасусу неопходно је xxx заменити именом Ваше ЈЛС.

**Слајд 5** - Неопходно је да проверите да ли су наведени учесници у буџетском процесу релевантни за Вашу ЈЛС. Молимо Вас да имате у виду да смо на овом слајду предложеном графиком настојали да сугеришемо да постоје институције и делови управе који учествују у изради буџета у ужем смислу (директни и индиректни буџетски корисници), али и круг локалних чинилаца чије деловање такође јесте од значаја за реализацију локалних политика, па и за локалне финансије и актери са којима се евентуално обављају консултације, организује јавна расправа и сл. У том смислу, пожељно је да овај слајд прилагодите тако да и по конкретним називима одговара свим различитим локалним учесницима у буџетском процесу било кроз процес консултација или јавне расправе било непосредно у самој припреми Одлуке о буџету ЈЛС.

**Слајд 6 -** Није неопходно уносити измене, али можете да конкретизујете називе појединих докумената, рецимо Стратегије/Плана развоја, Програма, средњорочних и акционих планова и сл.

**Слајд 7** - У првом реду уместо xxxx унети име ЈЛС. У другом реду неопходно је унети износ укупних средстава у буџету ЈЛС.

У реченици Нацртом о*длуке о буџету ЈЛС xxxx за 20хх. годину планирана су средства из буџета ЈЛС у износу од xxxx динара, пренета средства из ранијих година у износу од xxxx динара и средства из осталих извора xxxx динара н*еопходно је да након скраћенице ЈЛСуместо *xxxx* напишете име Ваше ЈЛС,а затим да уместо наредна три *xxxx* напишете износ средстава планираних из буџета ЈЛС односно износ пренетих средстава из ранијих година односно износ средстава из осталих извора. Такође уместо *20хх.* неопходно је да унесете годину за коју се представља Нацрт одлуке о буџету. Такође неопходно је да у кругове на дну слајда на обележена места унесете назначене износе – које преузимате из Нацрта одлуке о буџету.

**Слајд 8** – Неопходно је да проверите да ли су сви наведени приходи и примања релевантни за Одлуку о буџету Ваше ЈЛС.

**Слајд 9** – Неопходно је да у кругове уместо xxxx унесете очекиване/планиране износе назначених прихода и примања из Нацрта одлуке о буџету за предметну годину.

**Слајд 10** – Неопходно је да у помоћном Excel документу (Прилог 2) у оквиру радног листа (sheet-a) *Приходи и примања* попуните табелу са подацима из Нацрта одлуке о буџету за предметну годину и да након тога добијену слику ископирате на слајд 10 уместо постојеће слике. У наслов на слајду 10 треба унети предметну годину за коју се представља Нацрт.

**Слајд 11 –** Увођењем овог слајда предлажемо да у најкраћем представите очекиване промене локалне политике и праксе на приходној страни буџета за буџетску (наредну) годину у односу на претходну годину (што је текућа година у тренутку израде Нацрта одлуке о буџету, те је препорука да се реферише на износе у складу са последњим евентуалним ребалансом за текућу годину). У том смислу, у оквиру овог слајда уносите пројектовани/очекивани износ смањења или увећања прихода/примања у односу на текућу годину као и проценат (%) повећања или смањења тако што ћете ххх заменити одговарајућим износом односно процентом. Након тога, неопходно је унети очекиване/пројектоване износе смањења или повећања наведених прихода и примања у односу на текућу годину. На слајду плава стрелица означава приходе и примања за које се очекује повећање, а црвена оне за које је пројектовано смањење у односу на текућу годину. У складу са тим приходе и примања треба ставити поред одговарајуће стрелице. Места где треба унети износ обележена су са ххх. У наслов на слајду 11 треба унети годину која претходи оној за коју представљате Нацрт (што је у тренутку представљања нацрта - текућа година).

Такође важно је да у реченици „*Пројектовано је да ће укупни планирани приходи и примања нашег града/општине у 20хх. години бити* ***умањени/увећани*** *у односу на последњу измену Одлуке о буџету за 20хх. годину за* ***ххх*** *динара, односно за* ***ххх %“ -***део означен плавом бојом замените годином за коју се представља нацрт (наредна, буџетска година), а део означен зеленом бојом претходном годином – што је текућа година у тренутку представљања нацрта.

**Слајд 12** – Неопходно је да у зеленом пољу уместо ххх унесете износ укупних планираних расхода из Нацрта одлуке о буџету за предметну годину.

**Слајд 13** – Није неопходно уносити измене.

**Слајд 14** - Неопходно је да у кругове уместо xxxx унесете очекиване/пројектоване износе назначених расхода и издатака из Нацрта одлуке о буџету за предметну годину.

**Слајд 15** - Неопходно је да у помоћном Excel документу у оквиру радног листа (sheet-a) *Расходи и издаци* попуните табелу са подацима из Нацрта одлуке о буџету за предметну годину и да након тога добијену слику ископирате на слајд 15 уместо постојеће слике. У наслов на слајду 15 треба унети предметну годину за коју се представља Нацрт.

**Слајд 16** - Увођењем овог слајда предлажемо да у најкраћем представите очекиване промене локалне политике и праксе на расходној страни буџета за буџетску (наредну) годину у односу на претходну годину (што је текућа година у тренутку израде Нацрта одлуке о буџету, те је препорука да се реферише на износе у складу са последњим евентуалним ребалансом за текућу годину). У том смислу, у оквиру овог слајда уносите пројектовани/очекивани износ смањења или повећања трошкова ЈЛС у односу на текућу годину као и проценат (%) повећања или смањења тако што ћете ххх заменити одговарајућим износом односно процентом. Након тога, неопходно је унети очекиване/пројектоване износе смањења или повећања наведених расхода и издатака у односу на текућу годину. На слајду плава стрелица означава расходе и издатке за које се очекује повећање, а црвена оне за које је пројектовано смањење у односу на текућу годину. У складу са тим, расходе и издатке треба ставити поред одговарајуће стрелице. Места где треба унети износ обележена су са ххх. У наслов на слајду 16 треба унети годину која претходи оној за коју представљате Нацрт (што је у тренутку представљања нацрта - текућа година).

Такође важно је да у реченици „*Пројектовано је да ће укупни планирани трошкови (расходи и издаци) нашег града/наше општине за 20хх. годину бити* ***смањени/повећани*** *у односу на последњу измену Одлуке о буџету за 20хх. годину за* ***ххх*** *динара, односно за* ***ххх %****“* ***-***део означен плавом бојом замените годином за коју се представља нацрт (наредна, буџетска година), а део означен зеленом бојом претходном годином – што је текућа година у тренутку представљања нацрта.

**Слајд 17** – У табелу уносите износе средстава планираних по програмима у Нацрту одлуке о буџету за предметну годину. Како бисте добили проценте по програмима, неопходно је да у помоћном Excel документу у оквиру радног листа (sheet-a) *Програми* попуните табелуи онда са слике препишете проценте по програмима и унесете их у табелу у оквиру слајда 17.

**Слајд 18** - Неопходно је да са претходно попуњеног радног листа (sheet-a) *Програми* у помоћном Excel документу у оквиру преузмете слику и ископирате је на слајд 18 уместо постојеће слике. Наслов на слајду 18 треба да остане исти. У табелу треба унети предметну годину за коју се представља Нацрт.

**Слајд 19** – У табелу уносите износе средстава планираних по буџетским корисницима у Нацрту одлуке о буџету за предметну годину. У табелу треба унети предметну годину за коју се представља Нацрт.

**Слајд 20 –** У табелу уносите називе најважнијих капиталних пројеката планираних за предметну годину за коју се представља Нацрт као и за две наредне године. У табелу треба унети предметну годину за коју се представља Нацрт као и две наредне. Сугеришемо да код излиставања капиталних пројеката посебно користите нацрт Плана јавних инвестиција или ревидирани План јавних инвестиција Ваше ЈЛС уколико су ови документи у току године израђени у складу са Уредбом о садржини, начину припреме и оцене, као и праћењу спровођења и извештавању о реализацији капиталних пројеката. Управо имајући у виду обавезу предвиђену Законом о локалној самоуправи да се спроведе обавезна јавна расправа о инвестиционом делу буџета, предлажемо да планиране капиталне пројекте који се уврштавају у Нацрт одлуке у буџету Ваше ЈЛС - разрадите и у допунским слајдовима навођењем најрелевантнијих информација. Указујемо да је СКГО припремила и посебан пакет докумената који се односи на Водич кроз нацрт Плана јавних инвестиција ЈЛС. Уколико је ваша ЈЛС израђивала ту врсту водича/презентације раније у текућој години, можете искористити делове тог водича и за ову презентацију о Нацрту одлуке о буџету – за оне капиталне пројекте који се планирају Нацртом одлуке о буџету. Такође, уколико је Ваша ЈЛС спровела процес консултовања јавности о предлозима/идејама за капиталне инвестиције, било би пожељно да се резултати тих консултација (прикупљања идеја за капиталне пројекте) представе и у оквиру овог Водича кроз Нацрт одлуке о буџету, посебно ако су неки од предлога грађана/јавности на уважени и интегрисани у програме (програмске активности и пројекте) за наредну буџетску годину.

**Слајд 21** – На овом слајду предлажемо да унесете листу најважнијих пројеката из Нацрта одлуке о буџету за предметну годину из области културе, социјалне заштите, образовања, као и друге такозване „мекше“ пројекте који немају нужно инвестициону компоненту, али унапређују живот грађана и од интереса су за локалну заједницу. У табелу треба унети предметну годину за коју се представља Нацрт као и две наредне.

**ПОЖЕЉНИ слајдови у представљању Нацрта одлуке о буџету**

Пожељно је да на посебном слајду издвојите најрелевантније информације о уграђивању родне перспективе у буџет која је обавезна и сходно Закону о буџетском систему. Овде треба реферисати на *План поступног увођења родно одговорног буџетирања у поступак припреме и доношења буџета града/општине* уколико је Ваша ЈЛС израдила и усвојила овај документ, а у сваком случају треба указати код којих програма у Нацрту одлуке о буџету се предвиђају уродњене програмске информације. Такође, локалне самоуправе које су у текућој години обављале шире консултације и укључивале грађане и осталу заинтересовану јавност у процес припреме буџета за наредну годину, а посебно у приоритизацију и одабир локалних пројеката који ће бити финансирани – подстичемо да уношењем додатних садржаја/слајдова у ову презентацију представе у кратким цртама ток и исход процеса партиципативног буџетирања или планове у овом погледу. Дајемо предлог таквих слајдова, али је пожељно да њих посебно прилагодите локалном контексту:

**Слајд 22 -** У другом пасусу неопходно је унети предметну годину тј. годину за коју се врши представљање Нацрта.У трећем и четвртом пасусу неопходно је унети сажете информације из реферисањем на План поступног увођења родно одговорног буџетирања односно на сам Нацрт и програмски део одлуке о буџету навођењем програма и корисника код којих се планира родно одговорно буџетирање.Такође неопходно је унети и предметну годину у трећи пасус. У четвртом пасусу или кроз додатно елаборирање, представите пројекте или активности од посебног значаја за унапређење равноправности жена и мушкараца, планиране афирмативне акције Ваше ЈЛС за које се планирају средства у буџету за наредну годину и сл. Приликом израде овог слада (слајдова) можете да консултујете колеге из тела за родну равноправност уколико је успостављено у Вашој ЈЛС.

**Слајд 23 -** На овом слајду пожељно је укратко опишете начин на који су грађани укључени у буџетски процес нпр. да поновите информацију да је одржана јавна расправа о Нацрту плана јавних инвестиција, спроведено прикупљање предлога/идеја од грађана и начин на који су неке од тих идеја евентуално инкорпориране у Нацрт одлуке о буџету.

**ФИНАЛНИ СЛАЈД ЗА ПРЕЗЕНТАЦИЈУ/ВОДИЧ КРОЗ НАЦРТ ОДЛУКЕ О БУЏЕТУ**

**Слајд 24 -** Обзиром да је очекивано да Нацрт одлуке о буџету за наредну годину буде објављен на интернет страници Ваше ЈЛС, овде би требало унети линк на коме грађани могу преузети/погледати документ у целини. Овај водич кроз Нацрт одлуке о буџету управо и служи лакшем читању и разумевању Нацрта одлуке тако да би их требало истовремено и поставити на интернет презентацију. Будући да би јавну расправу требало спровести управо о Нацрту одлуке о буџету пре њеног усвајања од стране градског/општинског већа, оба документа би требало објавити у разумном року пре седнице већа како би јавна расправа имала свој пуни смисао. На овај слајд потребно је унети и информације о местима у ЈЛС (и електронској пошти) где грађани у оквиру јавне расправе о Нацрту одлуке о буџету могу предати/доставити своје сугестије за унапређење планираног буџета, линк за преузимање упитника за давање мишљења и предлога (погледајте Прилог 3 уз овај водич) и одредити и рок до којег је могуће доставити предлоге (попуњене упитнике) како би могли бити узети у обзир у току јавне расправе.

\*

Треба имати у виду да јавна расправа подразумева одржавање најмање једног отвореног састанка представника надлежних органа ЈЛС, односно јавних служби са заинтересованим грађанима, представницима удружења грађана и средстава јавног обавештавања (округли столови, трибине, презентације и сл.) и прикупљање предлога, сугестија и мишљења грађана и осталих учесника у јавној расправи у писаној или електронској форми.

Очекујемо да припремљени Водич кроз Нацрт одлуке о буџету ЈЛС у виду презентације – попуњен од стране Ваше ЈЛС - управо може бити коришћен и на састанку/састанцима у оквиру јавне расправе, али је потребно да буде доступан на интернет презентацији ЈЛС и током целог периода трајања јавне расправе.Када је реч о прикупљању предлога, сугестија, мишљења заинтересоване јавности о буџету, процес би требало да буде континуиран односно отворен током целе године. Међутим, ради фокусирања на припрему одлуке о буџету у текућем циклусу, пожељно је структурирати упитник за давање предлога јавности за унапређење самог Нацрта одлуке о буџету за наредну годину, како бисте имали конкретан алат за примену у јавној расправи о Нацрту одлуке о буџету. У том смислу, СКГО је израдила и модел таквог упитника који Ваша ЈЛС треба да додатно прилагоди попуњавањем/квантификовањем елемената из нацрта буџета за наредну годину. Модел упитника за консултовање грађана/јавности у процесу јавне расправе достављамо као Прилог 3 овог водича.

# Наредни корак

Након прилагођавања Водича у складу са подацима из Нацрта одлуке о буџету Ваше ЈЛС, неопходно је да га објавите на интернет страници ЈЛС и позовете грађане да се са њим упознају.

Наглашавамо да смо у предлогу структуре Водича настојали да обухватимо минимум најрелевантнијих информација о Нацрту буџета, али вас подстичемо да будете додатно креативни и проактивни у својим презентацијама. Ово се посебно односи на такве информације које по вашој оцени могу да буду интересантне јавности а тешко се са становишта лаика сагледавају/читају у Нацрту одлуке о буџету (рецимо пројекти у области друштвеног развоја, социјалног старања, планирани локални конкурси за финансирање организација цивилног друштва и сл.).

# Прилози:

## Прилог 1 - Пример Водича кроз Нацрт одлуке о буџету

## Прилог 2 - Помоћни Excel документ за израду графичких приказа

Прилог 3 - Упитник за грађане/јавност у оквиру Јавне расправе о Нацрту одлуке о буџету

1. Посебни циљ 5. дефинисан у Стратегији и разрађен у пратећем акционом плану: <http://www.mduls.gov.rs/latinica/reforma-javne-uprave-sprovodjenje-strategije.php> [↑](#footnote-ref-1)
2. Од значаја је учешће Србије у међународној иницијативи - Партнерствo за отворену управу (<http://www.mduls.gov.rs/latinica/partnerstvo-za-otvorenu-upravu.php> ); Испуњавање обавеза из процеса приступања ЕУ у смислу примене принципа јавне управе и сл. (<http://www.sigmaweb.org/publications/principles-public-administration-eu-accession.htm>) [↑](#footnote-ref-2)